Likatsin 78 (Art. 78). Akxni natawala tajaxat nak ixputlawakan tapakgsit natamakgxtakga putum litakhkatayan ixakxilhnanín ixputlawakan tapakgsit natalitayá chapuxamakutujun, chu nawán chakunajatsa ixtlawananín tapakgsit chu chakutsiyan ixtalakkaxtlawananín tapakgsit, ja'e nakalhkayawa pulakatunu ixputapakgsitkan akxni amajá sputa xatalhkan litamakxtumit lata kampatunu tajaxat. Lata chatunu nalhkayawankan nakgalhi chatunu ixpuxokgo.
Litalhkatayan xakxilhnanín ixputlawakan tapakgsit, lata nemá maktini natlawa lawan limapakgsin, nakgalhi xamakgapitsi:|I. Natamatlani xlakata tlan namaklakaskinkan makgtakgalhná xalipulatamatni akxni nataskini lawan likatsin 76, limapitsin IV;|II. Namakglhtinan, pala nataskini, ixlitayat Lanka puxku xalipulatamatni;|III. Natalakkaxtlawa nemá kamaktini; natamakglhtinan ixkilhtsukut tapakgsit chu tuku kamakanikan ixtlawananín tapakgsit akxni wi tajaxat, chu natamakan ana níku nakxilhkan ja'é takilhtsukut xlakata tlan na'axilhkan tunkan lata natsuku tamakgstokgot;|IV. Natamatlani xlakan usu pala naskin tamakgstokgot Lanka puxku xalipulatamatni nala xalakapala tamakgstokgot, chu nalikgantaxtu kilhmaktuy lata kilhmaktutu xlakata tiku tawalana: Limakgpuntumin nalhka túku xlakata lilakaskimaka amá xalakapala ixlikgawana pulataman|V. Natamasta' usu ninatamasta ixlitayat ixlikgawana pulataman nemá nawan xapuxku lipulatamatni.|VI. Natamaxkí talakaskin lanka puxku xalipulatamatni chu nalitachokgo puxamakaw chichini chu nalilhkayawaka ixpuxokgo ja'e puxku.|VII. Limatlewekhlha ixtalhkayaw lanka xapuxku xalipulatamatni ixmakgtayananín, ixpuxokgo xala'alakatunu, xamakgamakgtayaná chuxanapuxkun xamakgtakalhnanín xalakatiyatni usu xakali'unin la lichiwinan tapakgsit; chu